Ohjelman ovat kustantaneet Joyce Meyerin työn ystävät ja tukijat.
On olemassa kahdenlaisia stressaantuneita.
Toiset toivovat muutosta, toiset tekevät asian eteen jotain.
Overload-kirjassaan Joyce Meyer kertoo -
miten stressistä voi vapautua.
Elämä ei muutu, mutta Jumala voi muuttaa asenteesi sitä kohtaan.
Kirjaa saa Joyce Meyerin sivuilta sekä kirjakaupoista.
Meidän on etsittävä, rukoiltava ja mietittävä, -
miten voisimme olla avuksi toisille.
Mitä enemmän ajattelemme toisia, sitä vähemmän mietimme itseämme -
ja sitä onnellisempia olemme.
ILOA ARKEEN Muiden palvelemisen voima
Puhun nyt palvelemisen voimasta.
Kiva kun siellä yksi ihminen innostui sanomastani.
Olemme kutsuneet tätä töissä kiitoksen vuodeksi.
Ihmiset ovat jättäneet toimistollemme ja kirjakauppaan lappusia, -
joissa lukee, mistä he ovat kiitollisia.
Ikkunat ovat täynnä tarralappuja.
Raamatussa kehotetaan kiittämään. Kiittää voimme myös teoillamme.
Yksi parhaista tavoista kiittää Jumalaa siitä, mitä hän on puolestamme tehnyt
on auttaa toisia ihmisiä.
Sanalla palvelija on meille joskus -
epämieluisa merkitys.
Emme pidä palvelijoita tärkeinä. Sana voi olla jopa vähättelevä.
Ihminen rupeaa alhaiseksi palvelijaksi, jos ei muutakaan osaa.
Mutta Jeesuksen mukaan palveleminen on suurinta.
"Joka teistä on suurin, se olkoon teidän palvelijanne."
En usko palvelemisen tarkoittavan -
vain esim. vahtimestarin tai keittäjän työtä -
tai muuta palvelemisena pitämäämme työtä.
Voimme tehdä mitä tahansa työtä palvelijan asenteella.
Sitä Jumala tarkoittaa.
Minä olen tällä hetkellä tässä salissa pomo.
Saatatte pitää minua tärkeänä, kun kaikki katsovat minua täällä.
Minun on pidettävä mielessäni, että teen tätä työtä Jumalan palvelijana.
Vaikka olen täällä auktoriteettina ja opettajana, -
sydämessäni olen Jumalan ja teidän palvelijanne ja auttajanne.
Olitpa sihteeri, perheenäiti, -
tehdastyöläinen, lääkäri, tai mikä tahansa, -
miten tahansa ilmaisetkaan lahjojasi, -
toimi aina palvelijan asenteella.
Minulla oli paita, jossa luki: Olen täällä palvelemassa.
Olin matkalla nuorimman poikamme ja hänen perheensä kanssa.
Nousin koneeseen siinä paidassa. Poikani nauroi nauramistaan.
Sanoin: "Etkö muka usko, että olen?"
Siitä on tullut perheemme sisäinen vitsi: Olen täällä palvelemassa.
Minulla ei ole paljonkaan avustamisen lahjaa.
Jos joku kaataisi lasin vettä, kehottaisin jotain toista avuksi.
Hoidan kyllä asian, mutta omalla tavallani.
Useimpien ihmisten määritelmän mukaan -
en ole taipuvainen palvelemaan juuri sillä tavalla.
Avustamisen lahja ei ole minulla vahva.
Mutta palvelen ja autan eri tavalla.
Lahjani ovat hengellisellä puolella.
Halusin määritellä palvelemista vähän paremmin tässä aluksi.
Palveleminen tarkoittaa paljon muutakin kuin siivoamista.
Jokaisella uskovalla tulisi olla palvelijan asenne.
Meidän tulee tarmokkaasti -
rukoilla ja etsiä tapoja -
palvella ja auttaa toisia.
Etsitään, rukoillaan ja mietitään, ketä voisimme siunata.
Mitä enemmän toimimme niin, sitä vähemmän ajattelemme itseämme -
ja sitä onnellisempia olemme.
Aloitetaan Kol. 3:23-24:sta.
Käymme nyt ajan kanssa läpi muutamia sananpaikkoja, -
joiden kautta Jumala voi meitä auttaa ymmärtämään asian syvästi.
"Kaikki, mitä teette..."
Olipa tehtävämme siis mikä tahansa, "se tehkää sydämestänne, -
niinkuin Herralle eikä ihmisille..."
Jos tekisimme näin, meillä olisi uusi asenne työtämme kohtaan.
Menisit joka päivä töihin palvelemaan Herraa.
Tämän tehtävän Herra on sinulle antanut, vaikket siitä pitäisikään.
Tee se Herralle hyvällä asenteella.
Jos teemme niin, Jumala voi meidät korottaa toiseen tehtävään.
Jos joudumme tekemään jotain epämieluisaa, -
Herra testaa luonnettamme.
Ollaan kiitollisia omasta tilanteestamme ja kukoistetaan siinä -
ilman kielteistä asennetta. Kiva, kun olette niin innostuneita aiheesta.
Minä vain vähän kiusoittelen teitä.
Kol. 3:24: -
"...tietäen, että te saatte Herralta palkaksi perinnön..."
Jos teemme tehtävämme Herralle, -
Jumala palkitsee sinut.
"...te palvelette Herraa Kristusta."
Otetaan esille Matt. 25:32.
Jotkut tämän päivän sanankohdista ovat pitkiä, -
mutta ajattelin, että tutkitaan nyt asiaa kunnolla.
"Ja hänen eteensä kootaan kaikki kansat, ja hän erottaa toiset toisista -
niinkuin paimen erottaa lampaat vuohista."
Aikojen lopussa on oleva kahdenlaisia ihmisiä: lampaita ja vuohia.
Lampailla on ihan erilainen luonne kuin vuohilla.
Lampaat tarvitsevat kaitsijaa ja ne ovat helposti johdettavissa.
Ne määkivät herttaisesti.
Kuulostan tältä kun Dave pyytää tekemään jotain mitä en halua tehdä.
Mutta vuohet ovat aina puskemassa.
Ne saattavat hakata päätänsä seinään. Niiden ääni on mäkättävä.
On siis olemassa lampaiden ja vuohien kaltaisia ihmisiä.
Jumalan on helppo ohjata lampaan kaltaisia oikeaan, -
mutta vuohien kaltaisilla on aina joku tekosyy sille, -
mikseivät he tee, niin kuin pitäisi, etenkin toisten auttamisen suhteen.
Kaikki ottavat mielellään apua vastaan.
Emme ole kuitenkaan täällä palveltavina vaan palvelemassa.
Sanoin, että olemme täällä palvelemassa.
Voimme elää joko siten, että otamme ihmisistä irti kaiken, minkä voimme, -
tai voimme päinvastoin alkaa miettiä, mitä voisimme tehdä toisille.
Silloin saamme selville, mitä Jumala voi tehdä meille.
En tyydy siihen, mitä voin saada ihmiseltä, -
vaan haluan saada selville, mitä Jumala voi tehdä, -
koska hän voi tehdä monin verroin enemmän kuin mitä anomme.
Monet eivät löydä Jumalan palkkioita, -
koska he etsivät apua vain ihmisiltä.
Ala miettiä, miten sinä voisit auttaa toisia.
Jos alat kysellä Jumalalta, miten voisit auttaa toisia, -
rukousvastaus saapuu pikaisesti.
Ehkä juuri siksi emme pyydä sitä useammin.
Jeesus alkaa selittää Matteuksessa, -
mitä hän tarkoitti.
Matt. 25:34-35: "Silloin Kuningas sanoo oikealla puolellaan oleville: -
'Tulkaa...ja omistakaa se valtakunta, -
joka on ollut teille valmistettuna maailman perustamisesta asti.
Sillä minun oli nälkä, ja te annoitte minulle syödä; -
minun oli jano, ja te annoitte minulle juoda; -
minä olin outo, ja te otitte minut huoneeseenne."
Me emme pelastu tekojemme perusteella vaan armosta.
Emme pelastu palvelemalla, mutta meidät on pelastettu palvelemaan.
Tässä jakeessa puhutaan pelastuneista, -
mutta sitten aletaankin puhua teoista.
Mutta uskon koko sydämestäni, -
Kaikki aidosti uudestisyntyneet muuttuvat.
Pyhää Henkeä täynnä oleva ei voi olla auttamatta muita.
Mutta jos voit olla auttamatta muita, -
palaa lähtöruutuun pitämään juttutuokiota Jumalan kanssa.
Olen väsynyt sellaiseen kristillisyyteen, -
jossa annetaan ymmärtää, -
että holtittomasta elämästä huolimatta kaikki pääsevät taivaaseen.
Raamatussa sanotaan, että meidän pitää uudestisyntyä.
Siellä sanotaan myös, että meidät pelastetaan jotain tarkoitusta varten -
ja että Jumala haluaa johdattaa meitä niin, että se toteutuu.
Moniko uskoo, että uudestisyntyneet muuttuvat?
Matt. 25:36: "...minä olin alaston, ja te vaatetitte minut...
minä olin vankeudessa, ja te tulitte minun tyköni."
Kun annoitte aamulla lahjan vankityön kolehtiin, -
kävitte ikään kuin tervehtimässä Jeesusta vankilassa.
Niin Sanassa sanotaan.
Antaminen on hyvin tärkeää.
Toivon, että ymmärrämme jo, ettei Jumala ei ole tyhjätasku.
Hän ei tarvitse rahojamme saadakseen työnsä tehtyä.
Mutta antaessamme pääsemme osallistumaan Jumalan työhön.
Matt. 25:37: "Silloin vanhurskaat vastaavat hänelle sanoen: -
'Herra, milloin me näimme sinut nälkäisenä ja ruokimme sinua, -
tai janoisena...outona...alastonna.. .sairastavan...tai vankeudessa?
Niin Kuningas vastaa ja sanoo heille: 'Totisesti minä sanon teille: -
kaikki, mitä olette tehneet yhdelle näistä minun vähimmistä veljistäni, -
sen te olette tehneet minulle'."
Hän jatkaa: "...minun oli nälkä, ja te ette antaneet minulle syödä...
sairaana ja vankeudessa, ja te ette käyneet minua katsomassa.'"
"Herra, milloin me näimme sinun kärsivän tuolla tavalla?"
Ehkä ajattelet, että tietenkin auttaisit Jeesusta: -
"Tottakai antaisin hänelle ruokaa, jos hänellä olisi nälkä."
Jos olisit täyttämässä omaa vatsaasi -
mutta huomaisit Jeesuksen istuvan tuossa nälkäisenä, antaisit hänellekin.
Hän sanoi: "Jos ette ole tehneet näin vähimmille veljille, -
ette ole tehneet sitä minulle."
Eli Jeesus ottaa henkilökohtaisesti sen, miten kohtelemme ihmisiä.
Omat silmäni avautuivat tässä asiassa -
onneksi jo parikymmentä vuotta sitten.
Että jos kohtelen jotakuta huonosti, tai en auta, vaikka voisin, -
Jumala ei pidä siitä.
Jumalan Henki asuu minussa. Jos hän on surullinen, tunnen sen.
Auttamalla muita ilomme kasvaa ja tulemme yhä onnellisemmiksi.
Itsekkäät eivät löydä onnea.
Saatat miettiä, mikset ole onnellinen.
Älä kivitä minua, mutta syynä siihen voi olla oma itsekkyytesi.
No enhän minä teistä tiedä, mutta ainakin minulla oli se ongelma.
Olin itsekäs sananjulistaja.
Mutta huomaan, ettei asia ole teille yhtä suuri ongelma.
Äsken lukemamme raamatunkohta koskettaa minua syvästi.
Jos emme ole palvelleet toisia, emme ole palvelleet häntä.
Matt. 20:20: "Silloin Sebedeuksen poikain äiti tuli poikineen -
hänen tykönsä... aikoen anoa häneltä jotakin.
Niin hän sanoi vaimolle: 'Mitä tahdot?' Tämä sanoi hänelle: -
'Sano, että nämä minun kaksi poikaani saavat istua, -
toinen sinun oikealla ja toinen vasemmalla puolellasi...'"
Sitähän useimmat haluavat. Halutaan olla pomona.
Mutta johtajilla on paljon vastuuta -
ja paljon työtä. Ja teitpä niin tai näin, aina löytyy valittajia.
On hyvä ymmärtää johtajan aseman molemmat puolet.
Ja jos asiat menevät pieleen, sinä olet johtajana vastuussa.
Olen tehnyt tätä työtä jo 40 vuotta.
On haasteellista, että olen joka paikassa vastuussa jostain.
Mietin, millaista olisi vain saada istua rauhassa jossain kokouksessa.
Ei tarvitsisi huolehtia siitä, että salissa sujuu kaikki hyvin.
Auktoriteettiasemaan haluaminen on hölmöä, -
jos ei ole valmis kantamaan myös aseman tuomia vaikeuksia.
Aina löytyy niitä, jotka ovat eri mieltä johtajan tekemistä päätöksistä.
"Minusta sinun ei pitäisi tehdä niin. En kyllä sinuna tekisi niin."
Mutta sinä et tunne asiaa kaikilta osin.
Useimmat kuulijat tekevät päätöksiä, joista on hyötyä heille itselleen.
Mutta johtajat eivät voi toimia vain yhden eduksi -
vaan heidän on ajateltava kaikkia. Voi, kun tämä tekee meille hyvää.
Ole vähän armollisempi esimiestäsi ja muita auktoriteetteja kohtaan.
Rukoillaan heidän puolestaan vähän enemmän -
ja arvostetaan heitä enemmän.
Ei ilmaista niin paljon mielipiteitä. Oli hyvä saada se sanottua.
Matt. 20:22: "Mutta Jeesus vastasi ja sanoi: 'Te ette tiedä, mitä anotte.
Voitteko juoda sen maljan, jonka minä olen juova?'"
Eli johtajien täytyy kärsiä asemastaan johtuvat seuraukset.
"Hän sanoi heille: 'Minun maljani te tosin juotte, -
mutta minun oikealla ja vasemmalla puolellani istuminen -
ei ole minun annettavissani, vaan se annetaan niille, -
joille minun Isäni on sen valmistanut'."
Toiset opetuslapset närkästyivät veljeksille.
"Keitä luulette olevanne? Miksi teidän pitäisi päästä johtoasemaan?
Me ansaitsemme nuo istuimet enemmän kuin te."
"Mutta Jeesus...sanoi: -
'Te tiedätte, että kansojen ruhtinaat herroina niitä hallitsevat, -
ja että mahtavat käyttävät valtaansa niitä kohtaan."
Jeesus kertoo tässä, -
miten tämän maailman esimiehet ja auktoriteetit usein kohtelevat ihmisiä.
He pomottavat ihmisiä -
saadakseen heistä sen, mitä haluavat.
"Näin älköön olko teillä keskenänne."
On kiva olla omassa kokouksessa puhujana. Saan sanoa, mitä haluan.
Moniko teistä on auktoriteettiasemassa?
Sanon nyt hyvin tärkeän asian.
Varmistaudu siitä Kristusta edustavana henkilönä, -
että kohtelet johtamiasi ihmisiä erinomaisesti, -
kunnioittavasti ja arvostavasti.
Anna heille tunnustusta, kun se on paikallaan.
Jos heidän palkkansa riippuu sinusta, maksa heille hyvin.
Älä maksa heille mahdollisimman vähän vaan mahdollisimman paljon.
Kuka hyvänsä voi ruveta pomoksi.
Johtaminen on kuitenkin täysin eri asia.
Yksi parhaita tapoja osoittaa Jumalalle kiitollisuutta -
on auttaa jotakuta toista ihmistä.
Kysy Jumalalta tänään, mitä voisit tehdä toisen ihmisen hyväksi.
Tarjoamme sinulle Hengen hedelmää käsittelevää opetusmateriaalia.
Yksi Hengen hedelmä on rakkaus.
Jumalan rakkaus saa meidät rakastamaan toisia enemmän.
Paketissa on CD- ja DVD -levyjä, opinto-opas ja kirjanmerkki.
Opetus käsittelee käytännön asioita, joita kaikki kohtaamme arjessa.
Jos toivot voivasi käyttäytyä paremmin, -
Hengen hedelmän tutkimisesta on apua.
Älä vaihda kanavaa. Kerron kohta, mitä jännittävää ensi kuussa tapahtuu.
Tämän opetuksen kautta Jumala auttaa tuottamaan Hengen hedelmää.
Jumala käyttää sinua, jos tuotat Hengen hedelmää, missä oletkin.
Itse emme pysty tähän.
Settiin kuuluu DVD, 7 CD:tä ja kirjanen.
Voit tilata omasi sivulta joycemeyer.org.
Tulkaa mukaan ensi kuussa 30/30 -haasteeseen.
Olemme pitäneet haasteen ennenkin.
Pyydämme ihmisiä tutkimaan Jumalan Sanaa 30 päivän ajan -
30 minuuttia päivässä.
Voit katsoa sivultamme vinkkejä tai lukea omin neuvoin.
Moni on kertonut, että haaste muutti heidän elämänsä kokonaan.
Meidän pitäisi lukemisen sijasta tutkia Sanaa.
Kyse ei ole siitä, miten paljon luet, vaan siitä, että opit Sanasta jotain.
Se muuttaa elämäsi. Ota osaa haasteeseemme.
Elämä ei ole kenraaliharjoitus.
Olet arvokas. Olet arvokas voimavara Jumalalle.
Hän on luonut sinut ja hänellä on sinua varten suunnitelma.
Olet huolenpidon arvoinen.
ME VAIKUTAMME.
Olin uskossa jo ennen, kuin löysin Joyce Meyerin.
Mutta mieheni tuli uskoon Joycen kirjan kautta -
ennen kuin menimme naimisiin.
Hän antoi minulle luettavaksi erään kirjan. Muuten emme olisi yhdessä.
Kyseessä oli Amplified Bible -raamatunkäännös, -
jossa on mukana Joycen kommentteja.
Joycen raamatunselitys oli mahtavaa.
Ymmärsin sitä. Luin osia Raamatusta muutaman kuukauden ajan.
Tapasimme eräänä päivänä.
Kirja sisälsi kutsun Jeesuksen luo. Luimme sen yhdessä, ja tulin uskoon.
Join ennen rankasti, mutta se on mennyttä.
Pystyin lopettamaan tupakoinnin. Raha-asiatkin ovat kunnossa.
Elämäni muuttui.
ME VAIKUTAMME
Kiitämme tukijoitamme.
Kerromme Kristuksen rakkaudesta ympäri maailman.
Saat selville lisää nettisivultamme.
Tule sinäkin tukemaan meitä, kun levitämme Kristuksen rakkautta.
KERROMME KRISTUKSESTA - RAKASTAMME IHMISIÄ
Suomennos: Annamari Kortelainen
Ohjelman kustansivat Meyerin työn ystävät ja tukijat.